**Ministru kabineta noteikumu projekta** **„Grozījumi Ministru kabineta 2015.gada 14.jūlija noteikumos Nr.409 „Nodibinājuma „Akadēmiskās informācijas centrs” maksas pakalpojumu cenrādis”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījumi Ministru kabineta 2015.gada 14.jūlija noteikumos Nr.409 „Nodibinājuma „Akadēmiskās informācijas centrs” maksas pakalpojumu cenrādis”” (turpmāk – projekts) ir izstrādāts, pamatojoties uz likuma „Par reglamentētajām profesijām un profesionālās kvalifikācijas atzīšanu” (turpmāk – likums) 55.1 panta ceturto daļu, 56.panta trešās daļas 4.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2015.gada 14.jūlija noteikumi Nr.409 „Nodibinājuma „Akadēmiskās informācijas centrs” maksas pakalpojumu cenrādis”” nosaka pakalpojumus, kurus nodibinājums „Akadēmiskās informācijas centrs” (turpmāk – AIC) sniedz par maksu saskaņā ar Izglītības likumā un Augstskolu likumā noteiktajiem uzdevumiem. 2015.gada 12.novembrī tika pieņemti grozījumi likumā, kas paredz jaunu uzdevumus AIC, tajā skaitā Eiropas profesionālās kartes (turpmāk – EPK) pieteikumu saņemšanu un apstrādi un EPK izdošanu.  Pienākumu Latvijas Republikai nodrošināt EPK izdošanu nosaka Eiropas Parlamenta un Padomes 2013.gada 20.novembra Direktīva Nr.2013/55/ES, ar ko groza Direktīvu 2005/36/EK par profesionālo kvalifikāciju atzīšanu un Regulu (ES) Nr.1024/2012 par administratīvo sadarbību, izmantojot Iekšējā tirgus informācijas sistēmu (IMI regulu) (dokuments attiecas uz EEZ) (turpmāk – grozījumu direktīva) un Eiropas Komisijas 2015. gada 24. jūnija Īstenošanas regula Nr.2015/983 par Eiropas profesionālās kartes izdošanu un brīdināšanas mehānisma piemērošanu saskaņā ar Eiropas Parlamenta un Padomes Direktīvu 2005/36/EK (turpmāk – regula). Grozījumu direktīvas 1.panta 5) daļa (par Direktīvas 2005/36/EK par profesionālo kvalifikāciju atzīšanu 4.a panta 8.punktu) nosaka, ka EPK izdošana var notikt par maksu.  EPK ir elektronisks sertifikāts, kas apliecina personas izglītību un profesionālo kvalifikāciju apliecinošo dokumentu atbilstību nosacījumiem, ar kādiem atzīstama pastāvīgai profesionālai darbībai vai īslaicīgu profesionālo pakalpojumu sniegšanai Eiropas Savienības un Eiropas Ekonomikas zonas valstīs (turpmāk – dalībvalstis) nepieciešamā profesionālā kvalifikācija. Lai arī EPK nebūs obligāta personai, ja tā izvēlēsies līdzšinējo profesionālo kvalifikāciju atzīšanas procedūru, grozījumu direktīva uzliek pienākumu Latvijas Republikai un citām dalībvalstīm izveidot priekšnoteikumus, lai personām būtu iespējams izmantot savas tiesības saņemt EPK. EPK izdošanu Latvijā paredzēts organizēt maksimāli racionāli, nosakot tikai vienu par EPK izdošanu atbildīgo institūciju, t.i. AIC, kaut arī regula ļauj izvēlēties katrai profesijai savu institūciju.  EPK izdošanas procedūra atvieglo profesionālās kvalifikācijas atzīšanas pakalpojuma saņemšanu personām ar profesionālo kvalifikāciju reglamentētā profesijā, kas vēlas saņemt EPK un veikt pastāvīgu profesionālu darbību vai sniegt īslaicīgus profesionālos pakalpojumus māsas, farmaceita, fizioterapeita, nekustamo īpašumu aģenta un kalnu gida profesijās (nosauktajās profesijās tiek izdota EPK saskaņā ar regulu), no kurām pēdējās divas Latvijā nav reglamentētās profesijas. Atvieglojums šīm personām izpaužas kā iespēja EPK pieteikumu izveidot un turpmāk visas komunikācijas veikt tiešsaistē globālajā tīmeklī, t.i., attālināti un sev ērtā laikā augšupielādējot visus nepieciešamos dokumentus un tos papildinot nepieciešamības gadījumā.  EPK izdošanas procedūras ir atšķirīgas atkarībā no tā, vai EPK tiek izdota pastāvīgai profesionālai darbībai vai īslaicīgu profesionālo pakalpojumu sniegšanai, kā arī no tā, vai reglamentētā profesija, kurā EPK tiek izdota, ir saistīta ar pakalpojumu saņēmēju veselību un drošību. Iesaistīto institūciju uzdevumi atšķiras arī atkarībā no tā, vai EPK pretendents profesionālo kvalifikāciju ir ieguvis Latvijā un vēlas saņemt EPK turpmākai profesionālai darbībai citā dalībvalstī (šādā gadījumā AIC un citas institūcijas veic mītnes valsts kompetento institūciju pienākumus) un EPK izdošanas procesā ir iesaistīts tikai AIC, vai arī EPK pretendents ir persona no citas dalībvalsts, kas pretendē uz EPK saņemšanu ar mērķi veikt profesionālo darbību Latvijā reglamentētā profesijā (šādā gadījumā AIC un citas institūcijas veic uzņemošās valsts kompetentās institūcijas pienākumus un procesā ir iesaistīts gan AIC, gan institūcijas, kas izsniedz profesionālās kvalifikācijas atzīšanas apliecības reglamentētajās profesijā (turpmāk – institūcija, kas izsniedz atzīšanas apliecības)). Uzskatāmības labad EPK izdošanas procedūra sarežģītākajam gadījumam (pastāvīgai profesionālajai darbībai vai īslaicīgiem profesionālajiem pakalpojumiem reglamentētajā profesijā, kas saistīta ar pakalpojuma saņēmēja veselību vai drošību) ir atspoguļota shēmā 1.pielikumā.  Projekta paredz, ka maksa par EPK pieteikumu kalnu gida un nekustamo īpašumu aģenta profesijās apstrādi, tajā skaitā EPK izdošanu, ja pretendenta dokumenti apliecinās, ka viņa iegūtā profesionālā kvalifikācija atbilst uzņemošās valsts prasībām īslaicīgu profesionālo pakalpojumu sniegšanai nosauktajās reglamentētajās profesijās, būs 100 *euro*. Māsām, farmaceitiem, fizioterapeitiem, kuru izglītība un profesionālā kvalifikācija ir iegūta vai atzīta Latvijā, un kuri pretendē uz EPK, lai sniegtu īslaicīgus profesionālos pakalpojumus vai veiktu pastāvīgu profesionālo darbību nosauktajās profesijās ārvalstīs, EPK pieteikumu apstrāde tāpat izmaksās 100 *euro*, bet lēmumu par EPK izdošanu pieņems attiecīgās uzņemošās valsts kompetentā institūcija. Māsām, farmaceitiem, fizioterapeitiem no citām Eiropas Savienības dalībvalstīm un Eiropas Ekonomiskās kopienas valstīm, kuri pretendēs uz EPK saņemšanu, lai sniegtu īslaicīgus profesionālos pakalpojumus vai veiktu pastāvīgu profesionālo darbību nosauktajās profesijās Latvijā, pieteikumu izskatīšana izmaksās 200 *euro.*  No EPK izdošanas procedūras nodrošināšanas puses process kopumā nav uzskatāms par mazāk darbietilpīgu, salīdzinot ar līdz šim īstenoto profesionālās kvalifikācijas atzīšanas kārtību, iesniedzot dokumentus papīra formātā. Profesionālās kvalifikācijas atzīšanas pakalpojumiem raksturīgs kopumā pieaugums gan kvantitatīvos, gan kvalitatīvos rādītājos, jo pieaug gan gadījumu skaits, gan to komplicētība, piemēram, pretendentu iegūtā izglītība un profesionālā pieredze arvien biežāk ir iegūta vairākās valstīs un tādēļ profesionālās kvalifikācijas ekspertam ir jāpārzina dažādas izglītības un reglamentēto profesiju sistēmas, kas prasa augstu kompetenci.  Ir jāņem vērā, ka profesionālās kvalifikācijas atzīšanas praksē apstiprinās tas, ka sakarā ar datortehnoloģiju straujo attīstību pieaug dokumentu viltojumu skaits un veidi, bet EPK pieteikumi būs elektroniski augšupielādēti skenētu oriģinālo dokumentu, iespējams, melnbaltas kopijas, t.i. bez iespējas ekspertiem iepazīties ar oriģinālajiem dokumentiem papīra formātā un tajos iestrādātajiem drošības elementiem, līdz ar to ekspertu darba sarežģītība un komunikāciju skaits ar dokumentu izdevējiestādēm pieaugs, lai gūtu pārliecību par dokumentu autentiskumu. Tikai atsevišķos gadījumos, nevarot pārliecināties par dokumentu autentiskumu, EPK pretendentiem būs jāuzrāda dokumentu oriģināli. EPK pieteikuma izvērtēšanā galvenās darbības ir EPK pretendenta:   1. iesniegto personu apliecinošo un izglītību apliecinošo dokumentu autentiskuma un derīguma izvērtējums – veic AIC, 2. profesionālo kvalifikāciju apliecinošo dokumentu izvērtējums, vai ir izpildītas visas prasības, kas izvirzītas profesionālajai darbībai konkrētajā reglamentētajā profesijā – veic institūcija, kas izsniedz atzīšanas apliecības.   Galvenās iesaistītās institūcijas ir AIC un institūcija, kas izsniedz atzīšanas apliecības, kas veicot uzdevumus atbilstoši katras institūcijas kompetencei, kopumā nodrošina EPK pieteikuma izvērtēšanu un pamatota lēmuma pieņemšanu.  Lai EPK procesu pretendentiem padarītu pēc iespējas ērtāku, ja EPK pieteikums ir no personas, kas izglītību un profesionālo kvalifikāciju ieguvusi citā dalībvalstī un pretendē uz Eiropas profesionālās kartes saņemšanu pastāvīgai profesionālajai darbībai vai īslaicīgu profesionālo pakalpojumu sniegšanai Latvijas Republikā reglamentētajā profesijā, kurā nekvalificēts īslaicīgu profesionālo pakalpojumu sniedzējs var apdraudēt pakalpojumu saņēmēja veselību un drošību, samaksa par pieteikuma apstrādi veicama tikai vienā institūcijā – AIC, kas sedz institūcijas, kas izsniedz atzīšanas apliecības izmaksas.  AIC, izskatot EPK pieteikumu, veic šādas galvenās darbības: 1) pieteikuma un tam pievienoto dokumentu sākotnējā pārbaude ar mērķi pārliecināties, ka pretendents ir iesniedzis pilnīgi aizpildītu pieteikumu un visus nepieciešamos dokumentus;  2) ja pieteikums nav aizpildīts pilnībā vai nav iesniegti visi nepieciešamie dokumenti EPK izdošanai, vai pretendenta iesniegtajiem dokumentiem ir nepieciešams tulkojums valsts valodā, informē pretendentu par konstatētajiem un novēršamajiem trūkumiem un atkārtoti pieņem un izskata trūkstošos dokumentus;  3) veic iesniegto personu apliecinošo un izglītības dokumentu autentiskuma pārbaudi un to apstiprina. Izglītības dokumentu autentiskuma pārbaudei AIC salīdzina dokumenta attēlu ar diplomu paraugu datu bāzē iekļautajiem dokumentiem, sazinās ar Ārstniecības personu, Farmaceitu un farmaceitu asistentu reģistriem, Iedzīvotāju reģistru;  4) veic izglītības dokumentu akadēmisko atzīšanu, t.i., salīdzina EPK pretendenta iesniegtajos izglītības un profesionālās kvalifikācijas dokumentos apliecinātās izglītības un praktiskās apmācības ilgumu ar Latvijas Republikā noteiktajām prasībām profesionālās kvalifikācijas iegūšanai attiecīgajā reglamentētajā profesijā;  5) lai noskaidrotu izglītības vai kvalifikācijas dokumentu autentiskumu, vai ir radušās neskaidrības par izglītības līmeni vai pretendenta tiesībām strādāt mītnes valstī, sazinās ar mītnes valsts vai izsniedzējvalsts atbilstošajām institūcijām;  6) pārbaudes rezultātus apkopo izziņā un to reizē ar pretendenta pieteikumu un tam pievienotajiem dokumentiem pārsūta izskatīšanai un lēmuma pieņemšanai institūcijai, kas izsniedz atzīšanas apliecības attiecīgajā reglamentētajā profesijā;  7) saņem no institūcijas, kas izsniedz atzīšanas apliecības attiecīgajā reglamentētajā profesijā, atzinumu ar priekšlikumu izsniegt EPK, atteikt EPK, noteikt papildu prasības vai pagarināt EPK derīguma termiņu;  8) nosūtu pretendentam informāciju par pieņemto lēmumu un aizpilda attiecīgo datni IMI sistēmā.  Institūcija, kas izsniedz atzīšanas apliecības, izskatot EPK pieteikumu, veic darbības, kas saturiski ir analoģiskas Ministru kabineta 2005.gada 19.jūlija noteikumu Nr.525 „Kārtība profesionālās kvalifikācijas atzīšanai pastāvīgai profesionālajai darbībai Latvijas Republikā” 11., 12., 16., 17., 18., 19.punktā noteiktajam, proti, tiek veikta pārbaude, vai EPK pretendenta pieteikumam pievienotie dokumenti apliecina iegūtās izglītības un profesionālās pieredzes atbilstību Latvijas Republikā konkrētajai reglamentētajai profesijai izvirzītajām prasībām. Piemēram, fizioterapeitam, saskaņā ar Ministru kabineta 2009.gada 24.marta noteikumu Nr.268 „Noteikumi par ārstniecības personu un studējošo, kuri apgūst pirmā vai otrā līmeņa profesionālās augstākās medicīniskās izglītības programmas, kompetenci ārstniecībā un šo personu teorētisko un praktisko zināšanu apjomu” 473.punktu, ir jābūt bakalaura grādam veselības aprūpē ar kvalifikāciju fizioterapijā, kas nozīmē, ka ir jābūt apgūtai studiju programmai vismaz 160 kredītpunktu (240 ECTS) apjomā, un ekspertiem ir jāveic izvērtējums, vai apgūtie studiju rezultāti nodrošina fizioterapeita profesionālajai darbībai nepieciešamās zināšanas, prasmes un kompetences. Nepieciešamības gadījumā ir jānosaka papildus prasības, kas var būt noteikta satura studiju kursu apguve, gan arī adaptācijas periods (noteikta termiņa darbs reglamentētajā profesijā sertificēta speciālista uzraudzībā). Kā ir atzīts Eiropas Vienotā tirgus stratēģijā, prasības reglamentācijai profesijām dažādās Eiropas valstīs ievērojami atšķiras[[1]](#footnote-1), tādēļ katrs gadījums ir individuāls un prasa augstu ekspertu kompetenci korekta salīdzinājuma veikšanai ar mērķi aizsargāt pacientu intereses un nepieļautu iespēju, ka speciālisti ar neatbilstošu profesionālo kvalifikāciju var iegūt tiesības veikt profesionālo darbību ārstniecības profesijās.  Likuma par budžetu un finanšu vadību 5.panta 12.1 daļa paredz, ka „Nosakot maksas pakalpojuma izcenojumu, ievēro nosacījumu, ka samaksa par pakalpojumu nedrīkst pārsniegt ar pakalpojuma sniegšanu saistītās izmaksas”. Samaksas par EPK izdošanu aprēķinam izmantota Ministru kabineta 2011.gada 3.maija noteikumos Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” noteiktā metodika, tika izvērtēti tiešie izdevumi un netiešās izmaksas, kuru aprēķins ir atspoguļots 1. un 2. tabulā.  *1.tabula*  **AIC izmaksu aprēķins pakalpojumam „Eiropas profesionālās kartes pieteikuma no personas, kas izglītību un profesionālo kvalifikāciju ieguvusi citā Eiropas Savienības vai Eiropas Ekonomikas zonas valstī un pretendē uz Eiropas profesionālās kartes saņemšanu pastāvīgai profesionālajai darbībai vai īslaicīgu profesionālo pakalpojumu sniegšanai Latvijas Republikā reglamentētajā profesijā, kurā nekvalificēts īslaicīgu profesionālo pakalpojumu sniedzējs var apdraudēt pakalpojumu saņēmēja veselību un drošību, apstrāde” un pakalpojumam „Eiropas profesionālās kartes pieteikuma no personas, kas izglītību un profesionālo kvalifikāciju ieguvusi Latvijas Republikā, kā arī no personas, kam Latvijas Republikā ir atzīta profesionālā kvalifikācija, un kas pretendē uz Eiropas profesionālās kartes saņemšanu profesionālajai darbībai reglamentētajā profesijā citā Eiropas Savienības vai Eiropas Ekonomikas zonas valstī reglamentētajā profesijā, apstrāde ”**  **1.1. tabula Tiešās izmaksas**   |  |  |  |  | | --- | --- | --- | --- | | *Rādītājs un mērvienība* | *Izmaksas*  *euro* | *Plānotais laika ieguldījums pakalpojuma sniegšanai (h)* | *Izmaksu apjoms gadā maksas pakalpojuma veida nodrošinā-šanai*  *euro* | | EPK pieteikumam pievienoto izglītības dokumentu akadēmiskās atzīšanas eksperta atalgojums | 8,43 | 5 | 42,15 | | EPK pieteikuma dokumentu kopas autentiskuma pārbaudes eksperta atalgojums | 8,43 | 3 | 25,29 |   **1.2. tabula Netiešās izmaksas**   |  |  | | --- | --- | | *Rādītājs un mērvienība* | *Izmaksas*  *euro* (2014.) | | Sekretāres – lietvedes darba apmaksa (komunikācijas ar klientu, korespondences sagatavošana, dokumentu plūsmas pārvaldīšana) | 5,57 *euro* /stundā \* 0,5 stundas  = 2,79 | | AIC darba organizācijas izdevumi papildus tiešajām ar profesionālās kvalifikācijas atzīšanas dokumentu ekspertīzi un izziņas sagatavošanu saistītajām izmaksām.  Darba organizācijas izdevumos ietilpst: saimnieciskie un biroja preču izdevumi, sakaru izdevumi (tajā skaitā pasta sūtījumi, telefons, fakss, internets) un biroja telpu uzturēšana (tajā skaitā īre, apsaimniekošana, apkure), kā arī datoru un biroja tehnikas iegāde un uzturēšana, kā arī izdevumi, kas saistīti ar institūcijas darbību, piemēram, grāmatvedības funkcijas, pārskatu gatavošana. | 19,77 | | AIC darbinieku kompetences paaugstināšana apmācībās, kā arī ar līdzdalību starptautiskajās profesionālās kvalifikācijas atzīšanas sanāksmēs, kursos, u.c. pasākumos, profesionālas literatūras iegāde. | 10,00 | | Kopā | 32,56 |   **1.3. tabula Kopsavilkums**   |  |  | | --- | --- | | *Izmaksu grupa* | *Izmaksas euro* (2014.) | | Tiešās izmaksas | 67,44 | | Netiešās izmaksas | 32,56 | | Kopā | 100,00 |   *2.tabula*  **Institūcijas, kas izsniedz atzīšanas apliecības izmaksu aprēķins pakalpojumam „Eiropas profesionālās kartes pieteikuma no personas, kas izglītību un profesionālo kvalifikāciju ieguvusi citā Eiropas Savienības vai Eiropas Ekonomikas zonas valstī un pretendē uz Eiropas profesionālās kartes saņemšanu pastāvīgai profesionālajai darbībai vai īslaicīgu profesionālo pakalpojumu sniegšanai Latvijas Republikā reglamentētajā profesijā, kurā nekvalificēts īslaicīgu profesionālo pakalpojumu sniedzējs var apdraudēt pakalpojumu saņēmēja veselību un drošību, apstrāde”**  **2.1. tabula Tiešās izmaksas**   |  |  |  |  | | --- | --- | --- | --- | | *Rādītājs un mērvienība* | *Izmaksas*  *euro* | *Plānotais laika ieguldījums pakalpojuma sniegšanai (h)* | *Izmaksu apjoms gadā maksas pakalpojuma veida nodrošinā-šanai*  *euro* | | Profesionālās kvalifikācijas atzīšanas ekspertu atalgojums | 8,43 | 8 | 67,44 |   **2.2. tabula Netiešās izmaksas**   |  |  | | --- | --- | | *Rādītājs un mērvienība* | *Izmaksas*  *euro* (2014.) | | Sekretāres – lietvedes darba apmaksa (komunikācijas ar klientu, korespondences sagatavošana, dokumentu plūsmas pārvaldīšana) | 5,57 *euro* /stundā \* 0,5 stundas  = 2,79 | | Institūcijas, kas izsniedz atzīšanas apliecības darba organizācijas izdevumi papildus tiešajām ar profesionālās kvalifikācijas atzīšanas dokumentu ekspertīzi un izziņas sagatavošanu saistītajām izmaksām.  Darba organizācijas izdevumos ietilpst: saimnieciskie un biroja preču izdevumi, sakaru izdevumi (tajā skaitā pasta sūtījumi, telefons, fakss, internets) un biroja telpu uzturēšana (tajā skaitā īre, apsaimniekošana, apkure), kā arī datoru un biroja tehnikas iegāde un uzturēšana, kā arī izdevumi, kas saistīti ar institūcijas darbību, piemēram, grāmatvedības funkcijas, pārskatu gatavošana. | 19,77 | | Institūcijas, kas izsniedz atzīšanas apliecības darbinieku kompetences paaugstināšana apmācībās, kā arī ar līdzdalību starptautiskajās profesionālās kvalifikācijas atzīšanas sanāksmēs, kursos, u.c. pasākumos, profesionālas literatūras iegāde. | 10,00 | | Kopā | 32,56 |   **2.3. tabula Kopsavilkums**   |  |  | | --- | --- | | *Izmaksu grupa* | *Izmaksas euro* (2014.) | | Tiešās izmaksas | 67,44 | | Netiešās izmaksas | 32,56 | | Kopā | 100,00 | |
| 3. | Projekta izstrādē iesaistītās institūcijas | Izglītības un zinātnes ministrija (turpmāk – ministrija), AIC, Veselības inspekcija, Latvijas Ārstniecības personu profesionālo organizāciju savienība, Latvijas Farmaceitu biedrība |
| 4. | Cita informācija | nav |

|  |  |  |  |
| --- | --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | |
| 1. | | Sabiedrības mērķgrupas, kuras tiesiskais regulējums ietekmē vai varētu ietekmēt | Projektā noteiktais attieksies uz:  1) personām, kas izglītību un profesionālo kvalifikāciju ieguvušas Latvijas Republikā, kā arī uz personām, kam ir tiesības strādāt reglamentētajā profesijā Latvijā, un kas pretendē uz EPK saņemšanu profesionālajai darbībai reglamentētajā profesijā citā dalībvalstī reglamentētajā profesijā;  2) personām, kas izglītību un profesionālo kvalifikāciju ieguvušas citā dalībvalstī un pretendē uz EPK saņemšanu pastāvīgai profesionālajai darbībai reglamentētajā profesijā vai īslaicīgu profesionālo pakalpojumu sniegšanai Latvijas Republikā reglamentētajā profesijā;  3) institūcijām, kas izsniedz profesionālās kvalifikācijas atzīšanas apliecības reglamentētajās profesijās. |
| 2. | | Tiesiskā regulējuma ietekme uz tautsaimniecību un administratīvo slogu | Projekta tiesiskā regulējuma finansiālā ietekme attieksies uz personām, kuras vēlas saņemt EPK pastāvīgai profesionālajai darbībai vai īslaicīgu profesionālo pakalpojumu sniegšanai reglamentētajā profesijā Latvijas republikā vai citā dalībvalstī.  EPK pieteikumu iesniegšana un apstrāde notiks attālināti tiešsaistē globālajā tīmeklī, līdz ar to tas varēs notikt pakalpojuma saņēmējam ērtā vietā laikā, ar minimālu administratīvo slogu un tikai atsevišķos, nepieciešamības gadījumos tiks lūgts uzrādīt dokumentu oriģinālus. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | | | | |
| 1. | Nepieciešamie saistītie tiesību aktu projekti | | Grozījumi Ministru kabineta 2010.gada 14.septembra noteikumos Nr.848 „Noteikumi par informācijas apmaiņu iekšējā tirgus informācijas sistēmas ietvaros, informācijas apmaiņā iesaistīto iestāžu atbildību un informācijas apmaiņas uzraudzību” | |
| 2. | Atbildīgā institūcija | | Izglītības un zinātnes ministrija | |
| 3. | Cita informācija | | Nav | |
| **VI. Sabiedrības līdzdalība un komunikācijas aktivitātes** | | | | | |
| 1. | | Plānotās sabiedrības līdzdalības un komunikācijas aktivitātes saistībā ar projektu | | Projekts publicēts ministrijas tīmekļa vietnē. Pēc pieņemšanas maksas apmērs par EPK izdošanu tiks publiskots IMI sistēmā EPK izdošanas vietnē kā Latvijas nosacījums, kā arī vienotā kontaktpunkta informatīvajā vietnē www.Latvija.lv. | |
| 2. | | Sabiedrības līdzdalība projekta izstrādē | | Projekta izstrādes laikā notikušas konsultācijas ar institūcijām, kas būs iesaistītas EPK izdošanā, t.i., AIC, Veselības inspekciju, Latvijas Ārstniecības personu profesionālo organizāciju savienību, Latvijas Farmaceitu biedrību. | |
| 3. | | Sabiedrības līdzdalības rezultāti | | AIC, Veselības inspekcijas, Latvijas Ārstniecības personu profesionālo organizāciju savienības, Latvijas Farmaceitu biedrības sniegtā informācija ir ņemta vērā, izstrādājot projektu. | |
| 4. | | Cita informācija | | Nav. | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | AIC, Veselības inspekcija, Latvijas Ārstniecības personu profesionālo organizāciju savienība, Latvijas Farmaceitu biedrība |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas III, V sadaļa - noteikumu projekts šīs jomas neskar*.

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

01.06.2016.

2544

I.Stūre, 67047899

Inese.Sture@izm.gov.lv

1. <http://ec.europa.eu/growth/single-market/index_en.htm>, 32. lpp. [↑](#footnote-ref-1)